**Για την απευθείας ανάθεση παροχής υπηρεσίας μηχανικού για τις ανάγκες της «ΑΡΣΙΣ- ΚΟΙΝΩΝΙΚΗ ΟΡΓΑΝΩΣΗ ΥΠΟΣΤΗΡΙΞΗΣ ΝΕΩΝ» στην Νήσο Χίο, προϋπολογιζόμενης δαπάνης 6.900,00 ευρώ χωρίς ΦΠΑ και 8556,00 ευρώ συμπεριλαμβανομένου του ΦΠΑ.**

**CPV:** **71300000-1 - Υπηρεσίες μηχανικού**

1. Οι ενδιαφερόμενοι οικονομικοί φορείς θα μπορούν να καταθέσουν την προσφορά τους για το σύνολο των ζητούμενων υπηρεσιών.
2. Η κατακύρωση της υπηρεσίας θα γίνει στον προσφέροντα τη χαμηλότερη τιμή προσφοράς για το σύνολο των υπηρεσιών.
3. Προσφορές που αφορούν μέρος των ζητούμενων υπηρεσιών απορρίπτονται ως απαράδεκτες.
4. **Η παροχή των ζητούμενων υπηρεσιών θα πραγματοποιηθεί από 28 Φεβρουαρίου έως 3 Μαρτίου.**
5. Οι διευθύνσεις των ακινήτων θα κοινοποιηθούν στον ανάδοχο με την κατακύρωση και θα συμπεριληφθούν στην σχετική σύμβαση.
6. Η προσφορά του υποψηφίου αναδόχου ισχύει και τον δεσμεύει μέχρι την15.04.2022.
7. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με την σύμφωνη γνώμη του αναδόχου, όπου αυτό απαιτείται, κατά τα προβλεπόμενα στο ν. 4412/2016 περί προμηθειών του Δημοσίου.
8. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
9. Η Ανάδοχος, θα εκδώσει Τιμολόγιο Παροχής Υπηρεσιών για το σύνολο της υπηρεσίας. Η ΑΡΣΙΣ θα καταβάλλει την αξία των παρεχόμενων υπηρεσιών, στα πλαίσια της παρούσας πρόσκλησης, εντός εξήντα (60) ημερών από την εκτέλεση των εργασιών και την αποστολή του Τιμολογίου-Δελτίου Αποστολής, στο οποίο να αναγράφεται η παρεχόμενη υπηρεσία σε συνολική αξία καθώς και οι νόμιμες επιβαρύνσεις.
10. **Για την συμμετοχή στον ως άνω διαγωνισμό, απαιτούνται για την συμμετοχή μαζί με την προσφορά να σταλούν και τα κάτωθι δικαιολογητικά:**

* Α. Εάν ο υποψήφιος ανάδοχος είναι ατομική επιχείρηση:

i. Φορολογική ενημερότητα

ii. Ασφαλιστική ενημερότητα

* Εάν ο υποψήφιος ανάδοχος είναι Α.Ε. ή Ε.Π.Ε. ή Ι.Κ.Ε.:

i. ΦΕΚ σύστασης ή ανακοίνωση καταχώρισης σύστασης στο ΓΕΜΗ.

ii. Αντίγραφο τελευταίου κωδικοποιημένου καταστατικού και τυχόν μεταγενέστερες τροποποιήσεις αυτού.

iii. ΦΕΚ δημοσίευσης ή ανακοίνωση καταχώρισης στο ΓΕΜΗ του πρακτικού του αρμόδιου εταιρικού οργάνου περί εκπροσώπησης του νομικού προσώπου.

iv. Βεβαίωση περί τροποποιήσεων του καταστατικού/μη λύσης της εταιρείας από την αρμόδια υπηρεσία (ΓΕΜΗ), το οποίο να έχει εκδοθεί το πολύ τρεις (3) μήνες πριν από την ημερομηνία υποβολής του προς την Αναθέτουσα Αρχή.

* Εάν ο υποψήφιος ανάδοχος είναι Ο.Ε. ή Ε.Ε.:

i. Αντίγραφο τελευταίου κωδικοποιημένου καταστατικού και τυχόν μεταγενέστερες τροποποιήσεις αυτού.

ii. Πιστοποιητικό από την αρμόδια υπηρεσία ΓΕΜΗ και το αρμόδιο Πρωτοδικείο (για τις τυχόν προ ΓΕΜΗ καταχωρίσεις) περί των τροποποιήσεων του καταστατικού και περί μη λύσης της εταιρείας, το οποίο πρέπει να έχει εκδοθεί το πολύ τρεις (3) μήνες πριν από την ημερομηνία υποβολής τους προς την Αναθέτουσα Αρχή.

Νομικά πρόσωπα που δεν εμπίπτουν στις ανωτέρω κατηγορίες υποβάλλουν τα δικαιολογητικά σύστασής τους, σύμφωνα με την ισχύουσα νομοθεσία.

Ανάλογα με την νομική μορφή του Αναδόχου διαφοροποιούνται και εξειδικεύονται τα δικαιολογητικά.

1. Στην αμοιβή του ΑΝΑΔΟΧΟΥ συμπεριλαμβάνονται κάθε φύσης έξοδα, δαπάνες, αμοιβές προσωπικού, έξοδα συντήρησης και κάθε άλλη δαπάνη.
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.
3. Ο προσφέρων δηλώνει στην οικονομική προσφορά του ότι έλαβε γνώση των ειδικών όρων της ζητούμενης προμήθειας, τους οποίους αποδέχεται ανεπιφύλακτα.